CELEX: C2005/205/05
Language: el
Date: 2005-08-20 00:00:00
Title: Απόφαση του Δικαστηρίου (πρώτο τμήμα), της 30ής Ιουνίου 2005, στην υπόθεση C-537/03 (αίτηση του Korkein oikeus για την έκδοση προδικαστικής αποφάσεως): Katja Candolin κ.λπ. κατά Vahinkovakuutusosakeyhtiö Pohjola κ.λπ. (Υποχρεωτική ασφάλιση της αστικής ευθύνης από αυτοκινητιστικά ατυχήματα — Οδηγίες 84/5/ΕΟΚ και 90/232/ΕΟΚ — Καθεστώς αστικής ευθύνης — Συμβολή του επιβάτη στη ζημία — Αποκλεισμός ή περιορισμός του δικαιώματος αποζημιώσεως)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 30ής Ιουνίου 2005
   στην υπόθεση C-537/03 (αίτηση του Korkein oikeus για την έκδοση προδικαστικής αποφάσεως): Katja Candolin κ.λπ. κατά Vahinkovakuutusosakeyhtiö Pohjola κ.λπ. (1)
   
   (Υποχρεωτική ασφάλιση της αστικής ευθύνης από αυτοκινητιστικά ατυχήματα - Οδηγίες 84/5/ΕΟΚ και 90/232/ΕΟΚ - Καθεστώς αστικής ευθύνης - Συμβολή του επιβάτη στη ζημία - Αποκλεισμός ή περιορισμός του δικαιώματος αποζημιώσεως)
   (2005/C 205/05)
   Γλώσσα διαδικασίας: η φινλανδική
   Στην υπόθεση C-537/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Korkein oikeus (Φινλανδία) με απόφαση της 19ης Δεκεμβρίου 2003, η οποία περιήλθε στο Δικαστήριο στις 22 Δεκεμβρίου 2003, στο πλαίσιο της δίκης Katja Candolin, Jari-Antero Viljaniemi, Veli-Matti Paananen κατά Vahinkovakuutusosakeyhtiö Pohjola, Jarno Ruokoranta, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, K. Lenaerts, J. N. Cunha Rodrigues (εισηγητή), E. Juhász και M. Ilešič, δικαστές, γενικός εισαγγελέας: L. A. Geelhoed, γραμματέας: H. von Holstein, αναπληρωτής γραμματέας, εξέδωσε στις 30 Ιουνίου 2005 απόφαση με το ακόλουθο διατακτικό:
   Σε περιστάσεις όπως αυτές της υποθέσεως της κύριας δίκης, τα άρθρα 2, παράγραφος 1, της δεύτερης οδηγίας 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων, και 1 της τρίτης οδηγίας 90/232/ΕΟΚ του Συμβουλίου, της 14ης Μαΐου 1990, για την προσέγγιση των νομοθεσιών των κρατών μελών σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων, αντιτίθενται σε εθνική ρύθμιση η οποία καθιστά δυνατό να αποκλειστεί ή να περιοριστεί δυσανάλογα, βάσει της συμβολής ενός επιβάτη στην επέλευση της ζημίας που αυτός υπέστη, η αποζημίωση που καταβάλλεται λόγω της υποχρεωτικής ασφαλίσεως της ευθύνης από αυτοκινητιστικά ατυχήματα. Δεν έχει σημασία το γεγονός ότι ο σχετικός επιβάτης είναι ο κύριος του αυτοκινήτου του οποίου ο οδηγός προκάλεσε το ατύχημα.
   
      (1)  EE C 59 της 6.3.2004.